Fyromachos z Atén

Fyromachos () bol grécky sochár v 3. storočí pred Kr.Jerome Jordan Pollitt, Art in the Hellenistic Age, str. 84

Fyromachos, grécky sochár z Atén, pôsobil v PergamoneInschr. von Pergamon I, IvP I 133  a pravdepodobne i na ostrove DélosInscriptiones Graecae XI. Inscriptiones Deli, IG XI,4 1212 , kde spolupracoval so sochárom Nikératom, o čom svedčí nájdený nápis na mramorovom  podstavci. Plínius jeho činnosť datuje do obdobia vlády pergamonských vládcov Eumena I. a Attala I. a zaraďuje ho medzi predstaviteľov tzv. pergamonskej sochárskej školy (s Epigonom, Stratonikom a Antigonom),Plínius, Naturalis Historia, 34,84. ktorí pracovali na triumfálnom pomníku so sochami umierajúcich Galov v pergamonskej Aténinej svätyni.

Macedónsky kráľ Filip V. si počas obliehania Pergamonu (v roku 201 pred Kr.) vybil svoj hnev na chrámoch a i na sochách. Jednotlivé kamenné bloky z chrámov prikázal rozbiť tak, aby nemohli byť použité na ich obnovu. V tomto meste sa nachádzala aj slávna socha boha Asklépia, ktorú zhotovil Fyromachos. Polybios ale uvádza, že túto sochu si v roku 156 pred Kr. odniesol ako vojenskú korisť bitýnsky kráľ Prusias II.Plínius, Naturalis Historia, 34,84. Fyromachos bol podľa Plínia autorom sochy aténskeho politika Alkibiada na štvorzáprahu,Polybios, Historiai, 32,15. víťaza olympijských hier v tethrippe v roku 416 pred Kr.

Fyromachovi sa pripisuje originál sochy aténskeho filozofa Antisthena, z ktorého sa zachovalo niekoľko rímskych kópií. Na základe značných odchýlok v usporiadaní jeho kaderí vlasov a záhybov zriasenej látky na zadnej časti jeho krku je možné usúdiť, že zachované rímske sochy boli len voľnými napodobeninami Fyromachovho portrétu.

Fyromachovo autorstvo tejto sochy potvrdzuje nápis na spodnej časti podstavca (výška 25 cm, šírka 82 cm) z nezachovanej travertínovej sochy Antisthena:
<span style="font-family:'Palatino Linotype'">'ΑΝΤΙΣΘΕΝΗΣ ΦΙΛΟΣΟΦΟΣ. ΦΥΡΟΜΑΧΟΣ ΕΠΟΙΕΙ</span>||preklad: Filozof Antisthenés, zhotovil ho Fyromachos''
- text v starogréčtineSupplementum Epigraphicum Graecum, Italy, incl. Magna Graecia, SEG 46:1325,3,B 

Podstavec Antisthenovej sochy objavil v roku 1969 taliansky archeológ Fausto Zevi počas vykopávok v Ostii. Nápis na podstavci je v starogréčtine, (v type písma) ktorá sa ale používala až v rímskej dobe, zrejme počas vlády Sullu, t. j. na prelome 2. a 1. storočia pred Kr. Zevi nepochybuje o tom, že socha bola rímskou kópiou gréckeho originálu, ale nevie posúdiť, či išlo o postavu sediacu, alebo stojacu. Nález v Ostii je prvým dokladom o tom, že portrét Antisthena bol vytvorený už niekedy v 3. storočí pred Kr., t. j. v čase, keď sochár Fyromachos pôsobil na dvore pergamonského vládcu Attala I. Zdá sa, že práve Fyromachov portrét slúžil ako predloha pre rímske hermovky a ich početné repliky (vytvorené približne od 1. stor. pred Kr.), ktorých hojný počet dosvedčuje to, že vychádzali zo slávneho gréckeho originálu. Rakúsko-nemecká archeologička Helga von Heintze ho datuje na prelom 3. a 2. storočia pred Kr., čo by zodpovedalo pôsobeniu Fyromacha.

 Referencie a bibliografia 



Kategória:Sochári starovekého Grécka